כונדריט

כונדריט NWA 869 שבתוכו ניתן לראות כונדרולות - גרגרים בולטים בתוך מבנה הכונדריט
כונדריט הוא מטאוריט סלעי (לא מתכתי), שהרכבו או מבנו לא שונה עקב התכה או בידול פלנטרי של גוף הראשוני שממנו נוצר.<ref></ref><ref>The use of the term non-metallic does not imply the total absence of metals.</ref> הוא נוצר כאשר סוגים שונים של גרגרי אבק קטנים שהיו קיימים במערכת השמש המוקדמת הצטברו ליצירת אסטרואידים פרימיטיביים. הכונדריטים הם סוג המטאוריט הנפוץ ביותר שנמצא על פני כדור הארץ. הערכה שהוא מייצגים בין 85.7%<ref name="meteoroide">
</ref> ל-86.2%<ref></ref> מכלל המטאוריטים המגיעים לכדור הארץ.

== חשיבות מחקר הכונדריטים ==
מחקר הכונדריטים מספק רמזים חשובים להבנת מבנה הענן הראשוני והגיל של מערכת השמש. קיימת בהם סינתזה של תרכובות אורגניות, שהן מקור החיים בכדור הארץ והם מכילים גם מים. 

הכונדריטים מאופיינים בקיומן של כונדרולות, שהם גרגרים עגולים זכוכיתיים שגודלם 0.1-2 מ"מ המורכבות מינרלים סילקטיים המכילים ברזל ומגנזיום דוגמת אוליבין ופירוקסן (עם כי פעמים רבות התרכובות אינן מצליחות להגיע לכדי יצירה של מבנה גבישי). הכונדרולות המהוות, בדרך כלל, בין 20% ל-80% מנפח הכונדיט.<ref name="condru"></ref> מקורן בקירור מהיר של טיפות מגמטיות שהותכו באירועי התכה בראשית מערכת השמש. תופעת הכונדרולות ייחודית למטאוריטים הכונדריטים ואינה מופיעה במקומות אחרים בטבע. 

לצד הכונדרולות כוללים המטאוריטים הכונדריטים גם היכללויות (אינקלוזיות) פחמן-אלומיניום (CAI). גודלן קטן מ-1 מ"מ והרכבן מינרלים סיליקטים ותחמוצות עשירות פחמן ואלומיניום דוגמת קורונדום, היבוניט, פרובסקיט, אנוריתיט, ספינל, מליליט, וגרוסיט<ref></ref>. אלו אינקלוזיות רפרקטוריות, הן נותרות מוצקות גם בתנאי לחץ וחום קשים, ומהווים עדות למוצקים הראשונים. מקורן של האינקלוזיות הוא בעיבוי מערכת השמש מגז בטמפרטורות גבוהות. תיארוך רכיבים אלו, הנחשבים לעתיקים ביותר איפשר לתארך את גיל מערכת השמש: 4.559±0.0004 מיליארדי שנים<ref></ref>. 

הכונדרולות והאינקלוזיות מגובשות בתוך מטריקס של חומר סיליקטי, תחמוצות, מתכות, סולפידים ואף חומר אורגני ומבין שלושת הרכיבים של הכונדריט הוא התגבש בנקודה הקרה ביותר והמאוחרת ביותר בהיווצרות מערכת השמש. 

כונדריטים פחמניים הכוללים ריכוז גבוה של אטומי פחמן נחשבים לעתיקים ביותר והם כוללים רכיבים וולטילים שמעידים כי שמרו על הרכבם ממועד היווצרותם. קיימת קורלציה מובהקת בין הרכב כונדריטים אלה להרכב היסודות המרכיבים את השמש. 

ניתן להבדיל בין כונדריטים לבין מטאוריטים מברזל לפי תכולת הברזל והניקל הנמוכים שלהם. לאחרונה זוהו מטאוריטים אחרים לא-מתכתיים, אכונדריטים, שנוצרו מאוחר יותר.<ref name="book"></ref>

== סוגי כונדריטים ==
יש כיום מעל 27,000 סוגי כונדריטים באוספים שונים בעולם. משקל הכונדריט הגדול ביותר שנמצא אי פעם, הוא 1770 ק"ג. הוא היה חלק מקילוח המטאוריטים הקרוי ג'ילין שהתרחש בשנת 1976. כונדריטים נופלים בכמויות שונות, הנעות בין אבנים בודדות לקילוח ועד לקילוחים נדירים המורכבים מאלפי מטאוריטים. קילוח כזה התרחש בסתיו של שנת 1912 בצפון אריזונה, שם העריכו את מספרם ב-14,000.

== קישורים חיצוניים ==

* [https://www.aastro.net/9-10-הפרדה-פלנטרית-2/ הערך יצירת מערכת השמש באתר אסטרונומיה בפעולה]
* 
<div class="mw-content-ltr">
* [http://internt.nhm.ac.uk/jdsml/research-curation/projects/metcat/index.dsml Natural History Museum, meteorite catalogue]
* [http://www.psrd.hawaii.edu/Archive/Archive-Meteorites.html Meteorite articles, including discussions of chondrites in Planetary Science Research Discoveries]
* [http://www.bimsociety.org The British and Irish Meteorite Society]
* [http://www.meteorites.com.au/collection/chondrites.html Chondrite images] from Meteorites Australia
</div>

== הערות שוליים ==

קטגוריה:גאולוגיה פלנטרית